
М О Т И В И
ЗА ПРИЕМАНЕ НА  ПРАВИЛНИК
ЗА ДЕЙНОСТТА НА ФОНД „КУЛТУРА“
 НА ОБЩИНА РАДНЕВО


На основание чл.28, ал.1 и ал. 2 от Закона за нормативните актове, Ви представям мотиви за приемане на Правилник за дейността на фонд „Култура“ на Община Раднево, както следва:
 
Причини, които налагат приемането на нормативния акт: 
Община Раднево осигурява закрила и развитие на местната култура чрез финансовото подпомагане със средства от собствени приходи на местните организации, опериращи в сферата на културата, като културни институти, читалища и др. 
Размерът се определя ежегодно с решение на Общински съвет Раднево с приемане на бюджета за съответната година.
 В тази връзка и с цел привличане на допълнителни финансови средства се налага приемането на правилник, като едновременно с това се създаде и фонд „Култура“ за набиране на средства. 
Приемането на Правилник се основава на чл.36, ал. 1 от Закона за закрила и развитие на културата, която правна норма възлага на Общинския съвет да създаде общински фонд "Култура" и приеме правилник за неговата работа. 
В закона се определя, че средствата от фонда се набират от целеви програми и проекти в областта на културата, чрез дарения, завещания и спонсорство от български и чуждестранни физически и юридически лица, чрез лихви по сметките на фонда, както и други източници, определени с решение на общинския съвет. 
Също така регламентира, че средствата на фонда се разходват за осъществяване на проекти и програми в областта на културата, подпомагане провеждането на културни прояви, участие в съвместно финансиране с физически и юридически лица на културни инициативи с българско и международно участие, осигуряване на творчески продукти на талантливи деца от общината. 
Отделно от това  Национален фонд „Култура“ обяви процедура за предоставяне на средства на крайни получатели чрез подбор на проектни предложения по схема за безвъзмездна финансова помощ „Ново поколение местни политики за култура за малки общини“, по която Община Раднево е допустим кандидат. 
Средствата ще се осигурят от Националния план за възстановяване и устойчивост на Република България. Процедурата има за цел да се подпомогнат културните политики, провеждани от българските общини и да се допринесе за развитие на капацитета на културните оператори и разгръщане на тяхната дейност чрез прилагането на по-ефективни решения за планиране и прогнозиране на културните събития на общинско ниво. 
Това е възможност Община Раднево да кандидатства по горепосочената схема за финансиране, което от своя страна обуславя необходимостта от създаване на Общински фонд „Култура“, което е задължително условие при подаване на проектното предложение. 
 Създаването на Фонда ще разшири възможностите за развитие на културните организации и финансиране на културни проекти на територията на общината, като се вземат предвид особеностите на културната общност и основните принципи на Националния план за възстановяване и устойчивост, както и на конкретни проектни предложения в неговата рамка, адресирани към сектор „Култура“. 

Съгласно чл.7, ал. 1 от Закона за нормативните актове определя, че правилникът е нормативен акт, който се издава за прилагане на закон в неговата цялост, за организацията на държавни и местни органи или за вътрешния ред на тяхната дейност, за което е необходимо да бъде проведена и процедура по обществени консултации преди приемането от съвета. 
В предложения правилник се регламентира създаването на Общински фонд „Култура“ съгласно изискванията на чл. 36, ал. 1 от Закона за закрила и развитие на културата за определяне на основни принципи и приоритети на местната културна политика.
Основните принципи са: 
   1. Равнопоставеност на творците и на културните организации; 2. Защита и развитие на културно-историческото наследство, на българския книжовен език, местните традиции и обичаи; 3. Закрила на националната и местната културна идентичност; 4. Насърчаване на културното многообразие при съхраняване единството на националната култура; 5. Откриване и подкрепа на млади таланти от Община Раднево в областта на културата; 6. Поощряване на дарителството, меценатството и спонсорството в областта на културата. 
Така също ни дава възможност за кандидатстване по проекти за предоставяне на средства, което налага необходимост от действия за приемането на настоящия правилник.
При изработването на проекта на Правилник за организацията, дейността и управлението на общински фонд „Култура“ на община Раднево са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност, съобразно чл.26, ал.1 от Закона за нормативните актове изложени по-долу. 
	Частична предварителна оценка за въздействие:
             1.Идентифициране на заинтересованите лица - обхваща всички жители на община Раднево. 
             2. Варианти за действия:
            а) Вариант за действие „Без действие”- Няма да настъпят положителни промени в насърчаване, развитие и закрила на местната култура чрез допълнително финансовото подпомагане със средства от собствени средства  и превличане на допълнителни средства по европейски програми и проекти.  
            б) Вариант за действие „Приемане на правилника“ - Насърчаване, развитие и закрила на местната култура чрез финансовото подпомагане със средства от собствени приходи  на общината и допълнително привлечени средства по европейски програми и проекти Запазване и развитие на културно-историческото наследство на местните традиции и обичаи. Насърчаване на културното многообразие при съхраняване на местната култура. 
            3. Потенциални рискове не се очакват при реализирането на вариант 2б. 
                 4. Въздействие на подзаконовия нормативен акт на жителите на община Раднево. Очаква се положително въздействие за насърчаване на културното многообразие при съхраняване единството на националната култура.
                5.Проектът на подзаконов нормативен акт не изисква цялостна предварителна оценка за въздействие.
                6. Приемането на нормативния акт не произтича от правото на европейския съюз не е свързан с транспониране на нормативни актове на съюза, поради което не е приложена таблица на съответствие с правото на Европейския съюз. Същият е съобразен с  Европейската харта за местно управление.
                7. След приемането на правилника ще се извърши последваща оценката на въздействието за разрешаване на съществуващи проблеми от гледна точка на разходите, ползите и рисковете свързани с тях. Община Раднево, в чиято компетентност е изпълнението ще извърши оценка на въздействието на подзаконовия нормативен акт в срок от 5 години след влизането в сила, като оценка на въздействието, ще се публикува на интернет страницата на общината  в срок до 30 дни от изготвянето й. 
                 8. Публикуването в официалната страница на община Раднево за публични консултация на подзаконовия нормативния акт се осъществява разгласяването на проекта, чрез който се проявява принципът за откритост и съгласуваност, съдържащ се в чл. 26, ал. 1 от ЗНА. 

ОСНОВНИТЕ ПРИНЦИПИ, КОИТО НАЛАГАТ ПРИЕМАНЕТО СА:
· Принцип на необходимост: 
Съгласно изискванията на чл. 36, ал.1 от Закона за закрила и развитие на културата за определяне на основни принципи и приоритети на местната културна политика, а така също възможността за кандидатстване за финансиране на Национален фонд „Култура“, както и предоставяне на средства на крайни получатели  по проекти, отпуснати по Плана за възстановяване и устойчивост. Приемане на нормативна уредба, която регламентира основните принципи и приоритети на местната културна политика и начините за подпомагане и финансиране от община Раднево на културните организации и творци. 
Принцип на обоснованост: 
С приемането на правилника ще се създаде условия за развитие на многообразието и качеството на културното предлагане в община Раднево. Насърчаване, развитие и закрила  на местната култура чрез финансовото подпомагане със средства от собствени приходи  на общината и допълнително привлечени средства по европейски програми
      Принципите на предвидимост и откритост - Проектът с мотивите са публикувани на интернет страницата на Община Раднево за навременно информиране и предоставяне на становища и предложения от заинтересованите групи.
      Принцип на съгласуваност  - Проектът е предоставен чрез публикуване и обществено достъпен за граждани на община Раднево, които могат да предлагане на становища в хода на проведените публичните консултации.  
       Принципите на субсидиарност, пропорционалност и стабилност – Правилника е съобразен с приложимите законови и подзаконови нормативни актове и се издава на основание чл. 36, ал.1 от Закона за закрила и развитие на културата. С приемането на правилник се насърчава културното многообразие при съхраняване единството на националната култура, откриване и подкрепа на млади таланти от Община Раднево в областта на културата, както и поощряване на дарителството и спонсорството в областта на културата.
       Цели, които се поставят – Насърчаване, развитие и закрила на местната култура чрез финансовото подпомагане със средства от собствени приходи  на общината и допълнително привлечени средства по европейски програми и проекти. 
      Финансови средства, необходими за прилагането - За прилагане са необходими финансови средства определени, които ще се определят ежегодно с приемането на общинския бюджет, както и допълнително съфинансирани чрез европейски проекти и програми. 
       Очаквани резултати.
        	На основание  чл.36, ал.1 от Закона за закрила и развитие на културата да се определят правила за насърчаване, развитие и закрила на местната култура чрез финансовото подпомагане със средства от собствени приходи  на общината и допълнително привлечени средства по европейски програми и проекти. 
            Анализ за съответствие с правото на Европейския съюз
       Предлагането на Проекта на подзаконовия нормативен акт не е свързан с транспониране на нормативни актове на институциите на Европейския съюз, поради което не е приложена таблица на съответствие с правото на Европейския съюз, но произтича от Европейската харта за местно управление.
           Срок за публични консултации
        В чл.26, ал. 4 от ЗНА, срокът за предложения и становища по проектите, публикувани за обществени консултации е не по-кратък от 30 дни. При изключителни случаи и изрично посочване на причините в мотивите, съответно в доклада, съставителят на проекта може да определи друг срок, но не по-кратък от 14 дни. 
        
         Съгласно изискването на чл. 26, ал. 3 от ЗНА, проектът на Правилник се публикува на Портала за обществени консултации http://www.strategy.bg/ и на интернет страницата на Община Раднево, за предложения и становища. 

 На основание чл. 26, ал. 4 от ЗНА на заинтересованите лица се дава 30-дневен срок за даване на предложения и становища по проекта на нормативния акт, считано от датата на публикуване.
 Предложения и становища по проекта на Правилник ще се приемат в деловодството на Община Раднево и Общински съвет - Раднево, както и на следните e-mail адреси:
obshtina@obshtina.radnevo.net
obs@obshtina.radnevo.net


ИНЖ. ГЕОРГИ ПЕТРОВ 	
Кмет на Община Раднево

